PONEDELJEK, 6.4.2020

1. TJA
2. MAT

Preverjanje znanja: Poštevanka in številski izrazi

Samostojno reši učni list in ga prilepi v zvezek. Dobro preberi navodila. NIHČE naj ti ne pomaga. Učni list je na koncu tega dokumenta kot **Priloga 1.** Rešen učni list fotografirajte in mi ga pošljite po e-pošti ali na WhatsApp.

1. SLJ

Preverjanje: Bralno razumevanje

Samostojno reši učni list o 1. aprilu in ga prilepi v zvezek. Besedilo preberi sam, lahko potiho ali na glas, potem pa SAM odgovori na vprašanja s celo povedjo. Odgovore mi pošljite po e-pošti ali na WhatsApp. Učni list je na koncu tega dokumenta kot **Priloga 2.**

1. SPO

Nova snov: Orientacija

Poglej si predstavitev in poslušaj razlago snovi na Powerpoint predstavitvi, ki je objavljena zraven tega dokumenta na spletni strani naše šole. Ko predstavitev odpreš, ima vsaka stran tudi zvočnik. Če nanj klikneš z miško, boš slišal razlago. Dobro poslušaj. Nekaj že poznamo. Zadnjo nalogo naredi zunaj, ko bo sonce.

1. GUM

Nova snov: Z glasbo po svetu

Danes boste spoznavali glasbo z drugega konca sveta in sicer glasbo Aboriginov, prvotnih prebivalcev Avstralije. Poslušaj skladbi, ki sta na spodnjih povezavah. V zvezek napiši naslov Glasba avstralskih staroselcev, nariši znak za poslušanje in zapiši naslova skladb. Pri prvi skladb bodi pozoren na likovne stvaritve, ki so jih naredili Aborigini s tapkanjem palčke in seveda z naravnim barvami.

<https://www.youtube.com/watch?v=Gf0RrQ62jw8>

<https://www.youtube.com/watch?v=AEjMSbrFz7Y>

Če je kakšno vprašanje ali kakšna nejasnost, me pokličite ali mi pišite.

Ostanite zdravi ☺☺

*Priloga1*

**PREVERJANJE ZNANJA**

**1. Izračunaj. Pomisli, katera operacija ima prednost (+, - ali .).**

7 · 4 + 30 = \_\_\_\_\_\_\_\_\_\_\_\_\_\_\_\_ 7 · 7 – 4 · 5 = \_\_\_\_\_\_\_\_\_\_\_\_\_\_\_\_

25 + 5 · 3 = \_\_\_\_\_\_\_\_\_\_\_\_\_\_\_\_ 6 · 8 – 3 · 0 =\_\_\_\_\_\_\_\_\_\_\_\_\_\_\_\_\_

9 · 6 + 7 = \_\_\_\_\_\_\_\_\_\_\_\_\_\_\_\_\_ 9 + 8 · 4 = \_\_\_\_\_\_\_\_\_\_\_\_\_\_\_\_\_\_\_\_

7 · 6 + 8= \_\_\_\_\_\_\_\_\_\_\_\_\_\_\_\_\_ 8 + 6 · 8 = \_\_\_\_\_\_\_\_\_\_\_\_\_\_\_\_\_\_\_\_

9 + 7 · 8= \_\_\_\_\_\_\_\_\_\_\_\_\_\_\_\_\_ 6 · 5 + 7 · 3 = \_\_\_\_\_\_\_\_\_\_\_\_\_\_\_\_\_\_\_

**2. Reši preglednice.**

|  |  |  |  |  |
| --- | --- | --- | --- | --- |
| ŠTEVILO | 4 | 27 | 82 | 44 |
| ZA 4 VEČJE ŠTEVILO |  |  |  |  |

|  |  |  |  |  |
| --- | --- | --- | --- | --- |
| ŠTEVILO | 6 | 8 | 2 | 4 |
| ŠTIRIKRATNIK ŠTEVILA |  |  |  |  |

|  |  |  |  |  |
| --- | --- | --- | --- | --- |
| ŠTEVILO | 9 | 22 | 70 | 51 |
| ZA 8 MANJŠE ŠTEVILO |  |  |  |  |

|  |  |  |  |  |
| --- | --- | --- | --- | --- |
| ŠTEVILO | 15 | 25 | 5 | 35 |
| PETINA  ŠTEVILA |  |  |  |  |

1. **Izračunaj.**

\_\_\_ · 5 = 35 6 · \_\_\_ = 48 4 · \_\_\_ = 32

9 · \_\_\_ = 54 \_\_\_ · 4 = 36 72 : \_\_\_ = 8

\_\_\_ : 8 = 7 \_\_\_ : 5 = 9 63 : \_\_\_ = 7

1. · \_\_\_ = 56 \_\_\_ : 8 = 5 45 : \_\_\_ = 5
2. **Vida je stara 3 leta. Njen brat Staš ima dvakrat toliko let kot Vida. Njun bratranec Tim ima toliko let kot Vida in Staš skupaj.**

Koliko let ima **Staš** ?

R:

O:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koliko je star **Tim**?

R:

O:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kdo je **najmlajši?**

O:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koliko let je **Tim starejši od Vide**?

R:

O:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priloga2*

**1. APRIL – DAN NORCEV**

Zakaj je 1. april dan norcev, obstaja več razlag.

Ena izmed razlag, zakaj je 1. april dan norcev, govori, da so se v Evropi na ta dan prvi začeli šaliti Francozi že več sto let nazaj. V starih časih so praznovali novo leto konec marca ali začetek aprila. Nato pa so koledar zamenjali in za novo leto proglasili 1. januar. Ljudje so bili navajeni praznovanja po starem, zato so se vsako leto konec marca ali začetek aprila začeli šaliti iz tistih, ki za spremembo koledarja še niso vedeli.

Tudi druga razlaga govori o Francozih. Leta 1713 naj bi francoski kralj Ludvik 14. ta dan razglasil za dan norcev in lažnivcev. Na ta dan ga je namreč njegov dvorni norček tako potegnil za nos, da bi bil skoraj ob krono.

Na ta dan so še danes v navadi potegavščine, ki jih objavljajo tudi televizijske postaje in časopisi, zadnja leta jih najdemo tudi na svetovnem spletu. Eno izmed najboljših šal si je leta 1957 privoščil angleški BBC\*, ki je v svojem programu Panorama objavil, da so v Švici začeli pobirati špagete z dreves, ki rastejo samo v Švici. Veliko ljudi je šali nasedlo in poklicalo v redakcijo, da bi izvedeli, kje bi lahko tudi oni kupili taka drevesa, ki bi jih nato gojili doma.

Pa ti, si letos koga potegnil za nos?

*Prirejeno iz članka na: www.prlekija-on.net*

TVOJA NALOGA: V zvezek odgovori na vprašanja s celimi povedmi. V zvezek napiši naslov 1. april in samo odgovore. Vsak odgovor označi s številko.

1. Kaj so včasih praznovali konec marca?

2. Iz koga so se ljudje šalili v starih časih?

3. Kdo in kdaj je 1. april razglasil za dan norcev?

4. Kje se danes pojavljajo prvoaprilske šale?

5. Kakšno šalo so si privoščili na BBC?

6. Napiši prvoaprilsko potegavščino, ki ti je najbolj ostala v spominu.

\*BBC (British Broadcasting Corporation) je angleška nacionalna TV postaja